Държавен вестник, бр. 6, 2026 г., стр. 225

БРОЙ  6	
Д Ъ Р Ж А В Е Н  В Е С Т Н И К 	
СТР.  225  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА
КОМИСИЯ ЗА ЕНЕРГИЙНО 
И ВОДНО РЕГУЛИРАНЕ
МЕТОДИКА
за изчисляване на количествата произведена, 
разпределена за потребление и продадена 
електрическа енергия за обектите на актив­
ните клиенти, на гражданските енергийни 
общности, на потребителите на собствена 
електрическа енергия от възобновяеми из­
точници и на общностите за възобновяема 
енергия
Чл. 1. (1) Настоящата методика регламен­
тира начина за изчисляване на количествата 
произведена, разпределена за потребление и 
продадена електрическа енергия за обектите на:
1. активните клиенти, вкл. на група съв­
местно действащи активни клиенти;
2. гражданските енергийни общности;
3. потребителите на собствена електри­
ческа енергия от възобновяеми източници, 
вкл. съвместно действащите потребители на 
собствена електрическа енергия от възобно­
вяеми източници;
4. общностите за възобновяема енергия;
5. ползватели на електрическа мрежа, с 
които лица по т. 1 – 4 сключват сделки с 
електрическа енергия.
(2) Целта на методиката е създаването на 
механизъм за разпределение на измерените 
количества електрическа енергия, потребена 
и/или произведена от обекти на лица по ал. 1, 
позволяващ:
1. ясното и безпротиворечиво уреждане 
на възникналите отношения както помежду 
им и между техните членове, така и с други 
търговски участници съгласно правилата по 
чл. 91, ал. 2 от Закона за енергетиката;
2. определянето за всеки обект на размера 
на количествата споделена електрическа енер­
гия и на количествата електрическа енергия, 
закупени от/продадени на други търговски 
участници;
3. пълноценното и ефективното им участие 
на пазарите на електрическа енергия.
Чл. 2. (1) Методиката се прилага в случаите, 
когато обектите на лица по чл. 1, ал. 1 са с 
инсталирани средства за търговско измерване 
на количествата потребена и/или произведена 
електрическа енергия, с възможност за дис­
танционно отчитане и предаване на данни от 
измерването по периоди на сетълмент.
(2) Методиката се прилага и в случаите на 
чл. 119, ал. 1, т. 1 от Закона за енергетиката, 
ако съответните обекти отговарят на изисква­
нията по ал. 1.
(3) При прилагането на методиката не се 
вземат предвид сделките с електрическа енер­
гия по чл. 119, ал. 1, т. 2 и ал. 2 от Закона за 
енергетиката.
Чл. 3. (1) За целите на тази методика обектите 
на лица по чл. 1, ал. 1 се включват в обща гру­
па, наричана по-нататък „група“ или „групата“.
(2) Една група се състои от поне два обекта, 
които заедно и/или поотделно потребяват и 
произвеждат електрическа енергия.
(3) Обект по ал. 1 може да бъде включен 
само в една група.
Чл. 4. Физическото измерване на количест­
вата потребена и/или произведена електрическа 
енергия се извършва по периоди на сетълмент 
за всеки обект в групата съгласно правилата 
по чл. 83, ал. 1, т. 6 от Закона за енергетиката.
Чл. 5. (1) Разпределението на измерените 
количества електрическа енергия по чл. 4 за 
потребление (споделяне), както и за покупка/
продажба, се извършва по периоди на сетъл­
мент за всеки обект в групата от оператора на 
електрическа мрежа, към която е присъединен 
съответният обект, в съответствие с чл. 6.
(2) Когато обектите в групата са присъе­
динени към повече от една електрическа 
мрежа, всеки оператор предоставя на опера­
тора, регист­рирал групата, данните по чл. 4 
за обектите, присъединени към собствената 
му мрежа.
Чл. 6. (1) За всеки период на сетълмент s 
разпределеното за потребление (споделено) 
количество електрическа енергия на всеки 
потребяващ обект се изчислява като по-мал­
ката стойност от:
1. произведението на измереното количест­
во потребена електрическа енергия от този 
обект, пропорционално на дела на обекта 
от измереното общо количество потребена 
електрическа енергия от групата, с общото 
количество произведена електрическа енергия 
в групата, или
2. измереното количество потребена елек­
трическа енергия от обекта,
по следната формула:
ЕРПs = min [(ЕПs / ЕОПs) * ЕОПРs ; ЕПs],
където:
ЕРПs е количеството разпределена за по­
требление (споделена) електрическа енергия 
на потребяващ обект за период на сетълмент 
s, kWh;